1.  ลักษณะของผลิตภัณฑ์และบริการ

บริษัทฯ ให้บริการผลิต และประกอบชิ้นส่วนพลาสติกที่ครบวงจรตามความต้องการของลูกค้า
โดยสังเขป ดังนี้

-   หลังจากที่ได้รับคำสั่งซื้อและแม่พิมพ์ (Mold) จากลูกค้า
    บริษัทฯจะเป็นผู้ดำเนินการจัดหาวัตถุดิบต่างๆ ตามคุณสมบัติที่ลูกค้ากำหนด
    ในกรณีส่วนใหญ่ลูกค้าจะเป็นผู้กำหนดชนิด
    คุณภาพและแหล่งที่มาของเม็ดพลาสติกที่ตนต้องการให้นำมาใช้ในการผลิตสินค้าที่ตนสั่งไว้

-   บริษัทฯจะจัดซื้อเม็ดพลาสติกตามชนิด คุณภาพและแหล่งที่มาตามที่ลูกค้ากำหนด

-   บริษัทฯจะดำเนินการฉีดขึ้นรูปพลาสติกต่างๆ พร้อมทั้งให้บริการประกอบสินค้าเบื้องต้น
    (Initial Assembly)
    สำหรับสินค้าบางประเภทที่ต้องมีการประกอบเบื้องต้นก่อนส่งไปให้ลูกค้า การพ่นสี
    (Painting) การติดสติ๊กเกอร์ (Sticker) สำหรับผลิตภัณฑ์ที่ต้องการสีสันที่สวยงาม เช่น
    ชิ้นส่วนรถจักรยานยนต์ การให้บริการพิมพ์ลวดลาย หรือสีสันลงบนผลิตภัณฑ์พลาสติก
    (Silk-Screen Printing)

-   นอกจากนี้
    บริษัทได้สร้างมูลค่าเพิ่มในการให้บริการให้กับลูกค้าของบริษัทโดยการให้บริการปรับปรุง แก้ไข
    และซ่อมแม่พิมพ์เก่าเพื่อให้ประสิทธิภาพในการฉีดขึ้นรูปพลาสติกดีขึ้น
    รวมถึงการให้บริการออกแบบ และปรับปรุงขั้นตอนในการผลิตเพื่อลดต้นทุนการผลิต

บริษัทฯ เน้นการควบคุมคุณภาพของสินค้าโดยการตรวจสอบและควบคุมคุณภาพของสินค้า (Quality
Control & Inspection) ทั้งในระหว่างกระบวนการผลิต
และในขั้นตอนสุดท้ายก่อนจัดส่งสินค้าให้ลูกค้า ทั้งนี้เพื่อให้เกิดความมั่นใจ
ว่าสินค้าที่ผลิตออกมามีคุณภาพดี ตรงตามความต้องการของลูกค้า
ด้วยกระบวนการผลิตที่มีประสิทธิภาพ เครื่องจักรในการผลิตที่ทันสมัย แรงงานที่มีความสามารถ
และความชำนาญสูง และกระบวนการตรวจสอบและควบคุมคุณภาพที่เข้มงวด
สินค้าของบริษัทจึงได้รับการยอมรับ และเป็นที่พอใจของลูกค้า

บริษัทฯได้รับการรับรองมาตรฐานการปฏิบัติงานในกระบวนการผลิตตามมาตรฐาน ISO 9001:
2000 เมื่อวันที่ 26 พฤศจิกายน 2550 ถึงวันที่ 25 พฤศจิกายน 2553

แผนภาพแสดงลักษณะการให้บริการผลิตสินค้าของบริษัท

  5.1.1 บัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)

  บริษัท ไทยมิตซูวา (มหาชน) จำกัด
  ได้รับการส่งเสริมการลงทุนจากสำนักงานคณะกรรมการส่งเสริม
  การลงทุน บีโอไอ ให้ลงทุนในโซน 1 จำนวน 2 ฉบับ (จ.ปทุมธานี) และ โซน 3 จำนวน 1
  ฉบับ (จ.นครราชสีมา) โดยมีสาระสำคัญ และระยะเวลาที่ได้รับบัตรส่งเสริม 3 ฉบับ ดังนี้

1.  บัตรส่งเสริมการลงทุนเลขที่ 1234/สอ./2531 ลงวันที่ 23 พฤษภาคม 2531.

  บริษัทฯได้รับการส่งเสริมการลงทุนในกิจการ ผลิตผลิตภัณฑ์จากพลาสติกประเภท 5.6
  การผลิตผลิตภัณฑ์พลาสติกหรือผลิตภัณฑ์เคลือบด้วยพลาสติก และฉบับแก้ไขเพิ่มเติม ณ ปัจจุบัน
  บัตรเลขที่ 4114/2548 (21-1234/สอ./2531) ลงวันที่ 21 มกราคม 2548
  โดยได้รับสิทธิและประโยชน์ ดังนี้

-   ให้ได้รับยกเว้นอากรขาเข้าและภาษีการค้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    โดยอนุญาตให้ขยายเวลานำเข้าแม่พิมพ์ออกไปตั้งแต่วันที่ 1 มกราคม 2548 จนถึงวันที่ 31
    ธันวาคม 2552

2.  บัตรส่งเสริมการลงทุนเลขที่ 1139/2535 ลงวันที่ 24 กันยายน พ.ศ. 2535

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์ประเภท
  4.6 การผลิตหรือประกอบผลิตภัณฑ์อิเล็กทรอนิกส์ และฉบับแก้ไขเพิ่มเติม ณ ปัจจุบัน คือ บัตร
  4914/2548 (9-1139/2535) ลงวันที่ 6 มิถุนายน พ.ศ. 2548 โดยได้รับสิทธิประโยชน์ ดังนี้

-   ให้ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออก ตั้งแต่วันที่ 13 มิถุนายน พ.ศ. 2552 จนถึงวันที่ 12
    มิถุนายน พ.ศ. 2554

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2552 จนถึงวันที่ 12 มิถุนายน พ.ศ. 2554

3.  บัตรส่งเสริมการลงทุนเลขที่ 1055/2542 ลงวันที่ 10 กุมภาพันธ์ พ.ศ. 2542

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับอุปกรณ์ไฟฟ้าและอิเล็กทรอนิกส์ต่างๆ
  ได้แก่ โครงพลาสติกเครื่องรับโทรทัศน์ เครื่องเล่นวีดีโอเทป เป็นต้น ประเภท 6.12
  การผลิตผลิตภัณฑ์พลาสติกหรือเคลือบด้วยพลาสติก และฉบับแก้ไขเพิ่มเติม ณ ปัจจุบัน บัตรเลขที่
  4440/2547 (10-1055/2542) ลงวันที่ 25 กุมภาพันธ์ พ.ศ. 2547 โดยได้รับสิทธิประโยชน์
  ดังนี้ (เปิดดำเนินการเต็มโครงการเมื่อวันที่ 10 สิงหาคม 2549)

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    ตั้งแต่วันที่ 13 มิถุนายน พ.ศ. 2552 จนถึงวันที่ 12 มิถุนายน พ.ศ. 2554

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2552 จนถึงวันที่ 12 มิถุนายน พ.ศ. 2554

4.  บัตรส่งเสริมการลงทุนเลขที่ 1519(4)/2548 ลงวันที่ 13 พฤษภาคม 2548 (
    จังหวัดนครราชสีมา)

  บริษัทฯได้รับการส่งเสริมการลงทุนในกิจการ ผลิตชิ้นส่วนพลาสติกสำหรับอุตสาหกรรมต่าง แม่พิมพ์
  (MOULD & DIE) และการซ่อมแซมแม่พิมพ์ ประเภท 4.2 กิจการผลิตเครื่องจักรและอุปกรณ์
  และ ประเภท 6.9 กิจการผลิตภัณฑ์พลาสติกหรือเคลือบด้วยพลาสติก โดยได้รับสิทธิประโยชน์
  ดังนี้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบการ

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเป็นเวลา
    5 ปี นับแต่วันนำเข้าครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    5 ปี นับแต่วันนำเข้าครั้งแรก

    0.  5.1.2 การตลาดและภาวการณ์แข่งขัน

        0.  นโยบายและลักษณะการตลาดของบริษัท

        0.  กลยุทธ์ทางการตลาดของบริษัท

  บริษัทฯ มีกลยุทธ์ในการแข่งขันที่เน้นการสร้างความพอใจสูงสุดให้ลูกค้าแก่ลูกค้าในระยะยาว
  โดยการปรับปรุงคุณภาพการผลิตและการบริการอย่างต่อเนื่อง (Long-Term Customer
  Satisfaction) โดยมีกลยุทธ์ทางการตลาด ดังต่อไปนี้

-   บริษัทฯเน้นการผลิต และการจัดจำหน่ายในสายผลิตภัณฑ์ที่บริษัทมีความเชี่ยวชาญ
    และสายผลิตภัณฑ์ที่มีศักยภาพในการเจริญเติบโต และมีอัตราการทำกำไรที่ดี

-   บริษัทฯ จะเน้นการให้บริการแบบครบวงจรตามความต้องการของลูกค้า (One-Stop
    Services) อันได้แก่ การจัดซื้อวัตถุดิบตามความต้องการของลูกค้า
    การให้บริการฉีดขึ้นรูปพลาสติก การประกอบชิ้นส่วนพลาสติกเบื้องต้น พิมพ์ลวดลายและสีสัน
    พ่นสี ติดสติ๊กเกอร์ บรรจุหีบห่อ และจัดส่งสินค้าให้กับลูกค้า
    โดยมีการควบคุมคุณภาพสินค้าทั้งในระหว่างกระบวนการผลิต และก่อนจัดส่งสินค้าให้ลูกค้า

-   บริษัทฯ ใช้นโยบายการกำหนดราคาสินค้าแบบยืดหยุ่น
    ซึ่งราคาดังกล่าวต้องสามารถแข่งขันได้ในตลาดโดยคำนึงถึงปริมาณสินค้าที่ลูกค้าต้องการด้วย
    บริษัทใช้นโยบายดังกล่าวนี้มาเป็นเวลานานกว่า 18 ปี
    ทำให้บริษัทมีความเข้าใจในโครงสร้างราคาที่เหมาะสมกับลูกค้าแต่ละรายเป็นอย่างดี

-   บริษัทฯจัดให้มีเจ้าหน้าที่ทางการตลาดและการขายของบริษัทดูแลและรับทราบข้อมูลของลูกค้าแต่ละรายที่เกี่ยวกับความต้องการใช้ผลิตภัณฑ์ชิ้นส่วนพลาสติก
    รวมทั้งให้ลูกค้าเข้าเยี่ยมชม และ ตรวจสอบคุณภาพ

  สินค้าได้ตลอด
  เนื่องจากบริษัทมีความมุ่งมั่นที่จะให้บริการที่ดีและเป็นที่พอใจสูงสุดแก่ลูกค้าและเป็นการสร้างสัมพันธ์อันดีกับลูกค้าในระยะยาว

-   บริษัทฯมุ่งที่จะพัฒนาคุณภาพสินค้าอย่างต่อเนื่อง รวมทั้งพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้า
    เพื่อให้สามารถผลิตสินค้าที่มีคุณภาพตรงกับความต้องการของลูกค้า ในราคาที่แข่งขันได้ในตลาด

ลักษณะลูกค้ากลุ่มเป้าหมาย

ลูกค้าส่วนใหญ่ของบริษัทฯ เป็นผู้ผลิตสินค้าต้นแบบ OEM (Original Equipment
Manufacturer) ราย

ใหญ่จากประเทศญี่ปุ่นซึ่งย้ายฐานการผลิตออกนอกประเทศญี่ปุ่นไปยังภูมิภาคอื่นทั่วโลก
โดยเฉพาะภูมิภาคเอเชียตะวันออกเฉียงใต้ และประเทศจีน เช่น World Electric, Sharp,
JVC, Canon, Sony, Honda, Suzuki และ Isuzu
ผู้ผลิตสินค้าต้นแบบเหล่านี้เป็นผู้ผลิตเครื่องใช้ไฟฟ้าและเครื่องใช้อิเล็กทรอนิกส์ประเภทออดิโอวิชชัวล์
เครื่องใช้ในสำนักงาน เครื่องใช้ในบ้าน และผู้ผลิตยานยนต์ ประเภทรถยนต์นั่ง
รถยนต์เพื่อการพาณิชย์ และรถจักรยานยนต์ บริษัทฯ
จะผลิตผลิตภัณฑ์พลาสติกตามคำสั่งของลูกค้าประเภท OEM เหล่านี้
ผลิตภัณฑ์ที่ลูกค้าสั่งซื้อทั้งหมดจะถูกนำไปประกอบเป็นสินค้าสำเร็จรูปเพื่อจำหน่ายในประเทศไทยและส่งออกทั่วโลก
ลูกค้าส่วนใหญ่ของบริษัทฯ มีความสัมพันธ์ทางธุรกิจกับบริษัทมาเป็นเวลาต่อเนื่องไม่ต่ำกว่า 5 ปี
จึงทำให้บริษัทฯทราบถึงความต้องการของลูกค้าแต่ละรายที่มีความต้องการที่แตกต่างกันออกไปเป็นอย่างดี

การจัดจำหน่ายและช่องทางการจัดจำหน่าย

สินค้าส่วนใหญ่ของบริษัทฯถูกจำหน่ายโดยตรงให้กับลูกค้า OEM ที่มีฐานการผลิตอยู่ในประเทศไทย
ลูกค้า OEM ที่มี
ฐานการผลิตอยู่ในประเทศไทยเหล่านี้จะผลิตสินค้าทั้งเพื่อจำหน่ายภายในประเทศไทย
และผลิตเพื่อส่งออกไปยังตลาดต่างประเทศต่อไป
นอกจากนี้บริษัทฯยังได้ผลิตสินค้าเพื่อส่งออกโดยตรงไปยังลูกค้า OEM
ที่มีฐานการผลิตอยู่ในประเทศมาเลเซีย สิงคโปร์ และญี่ปุ่น

บริษัทฯ มีกลยุทธ์ทางการตลาดดังนี้คือ

1.  บริษัทแม่แนะนำ: บริษัทแม่จะแนะนำ OEM
    บางรายให้กับบริษัทซึ่งถือว่าเป็นการให้ความช่วยเหลือทางการตลาดตามสัญญา Technical
    Service Agreement

2.  เข้าพบลูกค้าใหม่โดยตรง: บริษัทฯติดต่อโดยตรงกับลูกค้าด้วยตนเอง เพื่อแนะนำประวัติบริษัท
    (Profile) ให้ลูกค้าได้รู้จัก และเสนอขายสินค้าและบริการให้กับลูกค้า

3.  จากการแนะนำโดยลูกค้าเก่าและผู้จำหน่ายวัตถุดิบ(Supplier):
    ทั้งลูกค้าและผู้จัดจำหน่ายวัตถุดิบที่มีความสัมพันธ์ในทางธุรกิจที่ดีกับบริษัทฯมาอย่างยาวนาน
    ได้แนะนำลูกค้ารายใหม่ให้กับบริษัทฯ

ภาวะอุตสาหกรรมและการแข่งขัน

1. ภาพรวมอุตสาหกรรมผลิตภัณฑ์พลาสติก

ผลิตภัณฑ์พลาสติก ปี 2551  ผลิตภัณฑ์พลาสติกมีมูลค่าการส่งออกรวม เพิ่มขึ้นร้อยละ 5.5
เมื่อเทียบกับปีก่อน  ตลาดส่งออกที่สำคัญ ได้แก่ ญี่ปุ่น สหรัฐอเมริกา อินโดนีเซีย และออสเตรเลีย
  ผลิตภัณฑ์หลักที่มีมูลค่าส่งออกสูงสุด 3 ลำดับแรก ได้แก่  แผ่นฟิล์ม ฟอยล์ และแถบ  
ถุงและกระสอบพลาสติก และเครื่องใช้บนโต๊ะอาหารพลาสติก  โดยมีมูลค่าส่งออกเพิ่มขึ้นร้อยละ
4.71   8.21 และ 6.59  เมื่อเทียบกับปีก่อน ตามลำดับ

 แนวโน้มในปี 2552 การผลิต การนำเข้า และการส่งออกน่าจะลดลง
 ทั้งนี้เนื่องจากคำสั่งซื้อจากต่างประเทศชะลอตัวลงอย่างมาก
 เนื่องจากภาวะวิกฤติแฮมเบอร์เกอร์ของสหรัฐอเมริกาที่ส่งผลกระทบต่อเศรษฐกิจทั่วโลก
ซึ่งจะทำให้ยอดการส่งออกลดลง    ประกอบกับ
สถานการณ์ทางการเมืองภายในประเทศที่ยังมีความไม่แน่นอน และนโยบายการผลักดันโครงการต่าง
ๆ ของภาครัฐยังไม่ชัดเจน  ส่งผลต่อการตัดสินใจในการลงทุนของภาคเอกชนทั้งในและต่างประเทศ
 

ผลิตภัณฑ์พลาสติกที่ผลิตในประเทศไทย ที่สำคัญได้แก่ ถุงและกระสอบพลาสติก แผ่นฟิลม์ ฟอยล์
เป็นต้น อุตสาหกรรมพลาสติกมีจำนวนโรงงานทั่วประเทศประมาณ 3,400 โรงงาน
(จากการสำรวจล่าสุดเมื่อปี 2551) ทั้งนี้โรงงานส่วนใหญ่มีขนาดเล็ก และมีเพียงร้อยละ 10
ที่เป็นโรงงานขนาดใหญ่ อุตสาหกรรมที่ใช้พลาสติกเป็นวัตถุดิบในการผลิตได้แก่ บรรจุภัณฑ์ สิ่งทอ
รองเท้า วัสดุก่อสร้าง ชิ้นส่วนเครื่องใช้ไฟฟ้าและอิเล็กทรอนิกส์ ชิ้นส่วนยานยนต์ เป็นต้น
โครงสร้างต้นทุนการผลิตในอุตสาหกรรมผลิตภัณฑ์พลาสติกประกอบด้วยวัตถุดิบ(เม็ดพลาสติก) ร้อยละ
70 แรงงานร้อยละ 10 – 15 พลังงานร้อยละ 8 ที่เหลือเป็นค่าใช้จ่ายอื่นๆ ร้อยละ 7-12

การส่งออก

ปี 2551 ผลิตภัณฑ์พลาสติกมีมูลค่าการส่งออกประมาณ 2,518.30 ล้านเหรียญสหรัฐฯ โดยเพิ่มขึ้น
ร้อยละ 5.5 เมื่อเทียบกับปีก่อน ตลาดส่งออกที่สำคัญ ได้แก่ ญี่ปุ่น สหรัฐอเมริกา อินโดนีเซีย
และออสเตรเลีย ผลิตภัณฑ์หลักที่มีมูลค่าส่งออกสูงสุด 3 ลำดับแรกได้แก่ แผ่นฟิล์ม ฟอยล์ และแถบ
ถุงและกระสอบพลาสติก และเครื่องใช้บนโต๊ะอาหารพลาสติก โดยมีมูลค่าส่งออกประมาณ 747 600
และ 121 ล้านเหรียญสหรัฐฯ โดยเพิ่มขึ้นร้อยละ 4.71 8.21 และ 6.59
เมื่อเทียบกับปีก่อนตามลำดับ

การส่งออกผลิตภัณฑ์พลาสติกในปี 2551 เพิ่มสูงขึ้นเมื่อเทียบกับปีก่อน ทั้งนี้เนื่องจากประเทศจีน
จัดงานโอลิมปิคและเกิดแผ่นดินไหวขึ้นในเดือน พฤษภาคม
ทำให้ประเทศจีนจำเป็นต้องผลิตผลิตภัณฑ์พลาสติก
เพื่อตอบสนองความต้องการภายในประเทศเป็นหลัก ทำให้จีนมีการส่งออกน้องลง
ส่งผลให้ประเทศต่างๆ รวมทั้งประเทศไทย สามารถส่งออกได้เพิ่มมากขึ้น
นอกจากนี้การที่ค่าเงินบาทอ่อนตัวลง ก็ส่งผลให้การส่งออกผลิตภัณฑ์พลาสติก เพิ่มสูงขึ้นด้วย

ที่มา : ศูนย์เทคโนโลยีสารสนเทศและการสื่อสาร กระทรวงพาณิชย์
โดยความร่วมมือของกรมศุลกากร 2550^(e) : ตัวเลขประมาณการปี 2551

การนำเข้า

         ปี  2551  ผลิตภัณฑ์พลาสติกมีมูลค่าการนำเข้ารวมประมาณ 2,523.3
 ล้านเหรียญสหรัฐฯ เพิ่มขึ้นร้อยละ  6.13 เมื่อเทียบกับปีก่อน
โดยมีการนำเข้าหลอดและท่อพลาสติก แผ่นฟิล์ม ฟอยล์และแถบพลาสติก   และผลิตภัณฑ์พลาสติกอื่น
ๆ ซึ่งมีมูลค่าประมาณ  105   883  และ 1529 ล้านเหรียญสหรัฐ ฯ  โดยเพิ่มขึ้นร้อยละ 6.03
   3.38   และ 7.81 เมื่อเทียบกับปีก่อน ตามลำดับ  แหล่งนำเข้าที่สำคัญ ได้แก่ ญี่ปุ่น จีน
มาเลเซีย และสหรัฐอเมริกา    การนำเข้าผลิตภัณฑ์พลาสติกในปี  2551
เพิ่มสูงขึ้นเมื่อเทียบกับปีก่อน  เนื่องจากราคาน้ำมันที่เพิ่มสูงขึ้น  ทำให้
ราคาเม็ดพลาสติกและราคาผลิตภัณฑ์พลาสติก เพิ่มสูงขึ้นด้วย
ซึ่งส่งผลให้มูลค่าการนำเข้าผลิตภัณฑ์พลาสติกเพิ่มสูงขึ้นมาก

+--------------------------+------+------+------+------+-----+-------+
| ประเภทผลิตภัณฑ์             | ม    |      |      |      |     | 2551  |
|                          | ูลค่าน |      |      |      |     | เ     |
|                          | ำเข้า |      |      |      |     | ทียบกับ |
|                          | (ล้า  |      |      |      |     | 2550  |
|                          | นเหร |      |      |      |     |       |
|                          | ียญสห |      |      |      |     |       |
|                          | รัฐฯ) |      |      |      |     |       |
+--------------------------+------+------+------+------+-----+-------+
|                          | 2547 | 2548 | 2549 | 2550 | 2   | (     |
|                          |      |      |      |      | 551 | ร     |
|                          |      |      |      |      |     | ้อยละ) |
+--------------------------+------+------+------+------+-----+-------+
| หลอดและท่อพลาสติก          | 80.5 | 79.7 | 88.2 | 99.4 | 10  | 6.03  |
|                          |      |      |      |      | 5.4 |       |
+--------------------------+------+------+------+------+-----+-------+
| แผ่นฟิล์ม ฟอยล์และแถบพลาสติก  | 6    | 7    | 7    | 8    | 88  | 3.38  |
|                          | 68.9 | 42.4 | 67.5 | 59.2 | 8.3 |       |
+--------------------------+------+------+------+------+-----+-------+
| ผลิตภัณฑ์พลาสติกอื่นๆ          | 1    | 1,2  | 1,3  | 1,4  | 1   | 7.81  |
|                          | ,174 | 24.0 | 66.9 | 18.7 | ,52 |       |
|                          |      |      |      |      | 9.6 |       |
+--------------------------+------+------+------+------+-----+-------+
| รวมทั้งสิ้น                  | 1,9  | 2,0  | 2,2  | 2,3  | 2   | 6.13  |
|                          | 23.4 | 46.1 | 22.6 | 77.4 | ,52 |       |
|                          |      |      |      |      | 3.3 |       |
+--------------------------+------+------+------+------+-----+-------+

ที่มา : ศูนย์เทคโนโลยีสารสนเทศและการสื่อสาร กระทรวงพาณิชย์
โดยความร่วมมือของกรมศุลกากร 2551 : ตัวเลขประมาณการ

แนวโน้ม

         สถานการณ์การผลิต การนำเข้า และการส่งออก ในปี 2551
 ยังเพิ่มขึ้นเล็กน้อยเมื่อเทียบกับปีก่อน  แต่แนวโน้มในปี 2552 การผลิต การนำเข้า
และการส่งออกน่าจะลดลง  ทั้งนี้เนื่องจากคำสั่งซื้อจากต่างประเทศชะลอตัวลงอย่างมาก
 เนื่องจากภาวะวิกฤติแฮมเบอร์เกอร์ของสหรัฐอเมริกาที่ส่งผลกระทบต่อเศรษฐกิจทั่วโลก
ซึ่งจะทำให้ยอดการส่งออกลดลง ประกอบกับ
สถานการณ์ทางการเมืองภายในประเทศที่ยังมีความไม่แน่นอนและนโยบายการผลักดันโครงการต่าง
ๆ ของภาครัฐยังไม่ชัดเจน  ส่งผลต่อการตัดสินใจในการลงทุนของภาคเอกชนทั้งในและต่างประเทศ
 หาก สถานการณ์ดังกล่าวยังคงยืดเยื้อออกไป
คาดว่าผู้ประกอบการอาจต้องปรับตัวโดยการเลิกจ้างงาน หรือหยุดการผลิต
ซึ่งจะส่งผลให้เศรษฐกิจของประเทศชะลอตัวลงอย่างมากในไตรมาสหน้าและปี 2552

2.  ภาวะอุตสาหกรรม

เนื่องจากลูกค้าส่วนใหญ่ของบริษัทฯ เป็นผู้ผลิตสินค้าต้นแบบ OEM (Original Equipment
Manufacturer) ดังนั้น ภาวะอุตสาหกรรมส่งออกสินค้าอิเล็กทรอนิกส์ เครื่องใช้ไฟฟ้า
และอุตสาหกรรมยานยนต์ในประเทศ จึงมีผลกระทบต่อผลการดำเนินงานของบริษัทฯ

ภาวะอุตสาหกรรมอิเล็กทรอนิกส์

  การผลิต

ภาพรวมอุตสาหกรรมอิเล็กทรอนิกส์โดยดูจากดัชนีผลผลิตอุตสาหกรรมอิเล็กทรอนิกส์ พบว่า ในช่วง
10  เดือนแรกระหว่างเดือนมกราคมถึงตุลาคม 2551 ปรับตัวเพิ่มขึ้นร้อยละ 27.08
เนื่องจากการปรับตัวสูงขึ้นของ HDD และ Other IC เนื่องจากการปรับตัวเพิ่มขึ้นของ Consumer
Electronics ในช่วงที่ผ่านมา และยังคงปรับตัวเพิ่มขึ้นในอุปกรณ์บางชนิด เช่น MP3/MP4,
Flash Drive และอุปกรณ์นำทางเคลื่อนที่ (Portable Navigation Devices)
แต่จะขยายตัวเพิ่มขึ้นในแถบเอเชียแปซิฟิกทดแทนหลังได้รับผลกระทบจากภาวะถดถอยทางเศรษฐกิจของ
ประเทศสหรัฐอเมริกา ยุโรป และญี่ปุ่น ทำให้ยอดการผลิตโดยรวมยังปรับเพิ่มขึ้นในอัตราลดลง

จากดัชนีผลผลิตอุตสาหกรรมรายไตรมาส พบว่าในไตรมาสที่ 3 มีอัตราขยายตัวในอัตราชะลอลง
เนื่องจากผลกระทบจากตลาดส่งออกที่ ปรับตัวลดลงตั้งแต่เดือนกันยายน 2551
ทั้งนี้ไม่ได้ลดลงอย่างรวดเร็วเนื่องจากคำสั่งซื้อล่วงหน้าที่มีเข้ามาก่อนหน้านี้ โดยไตรมาสที่ 3
มีอัตราเพิ่มขึ้น จากช่วงเดียวกันของปีก่อน เพียงร้อยละ 24.97 ทั้งที่ในทุกปีในไตรมาสที่ 3
จนถึงเดือนต.ค.และพ.ย.จะเป็นช่วงที่มีการผลิตค่อนข้างสูง
         ส่วนประกอบและชิ้นส่วนส่วนใหญ่ยังขยายตัวได้ดี โดยอุปกรณ์ประเภท HDD และ Other
IC ปรับตัวเพิ่มขึ้นสูงมากเนื่องจากภาวะความ ต้องการของตลาดโลกที่มีความต้องการสูง
ขณะที่คำสั่งซื้อหลังจากช่วง 8
เดือนแรกนั้นมีแนวโน้มปรับตัวลดลงเนื่องจากตลาดคู่ค้าของอุปกรณ์ส่วนประกอบ
เครื่องคอมพิวเตอร์นั้นส่วนใหญ่เป็นตลาดสหรัฐอเมริกา อียู
แต่ยังมีตลาดใหม่ๆที่ยังคงมีความต้องการอุปกรณ์ส่วนประกอบคอมพิวเตอร์ และสินค้า Consumer
Electronics ด้วย
จะส่งผลให้ไทยมีคำสั่งซื้อจากส่วนประกอบและอุปกรณ์จากตลาดเหล่านี้ทดแทนตลาดเดิมได้
ถึงแม้ปริมาณและราคาอาจไม่สูงมากนักก็ตาม การตลาด
         มูลค่าการส่งออกสินค้าอิเล็กทรอนิกส์ในช่วงเดือนมกราคมถึงตุลาคม 2551 มีมูลค่า
25,355.01 ล้านเหรียญสหรัฐ เมื่อเทียบกับช่วงเวลา เดียวกันของปีก่อนปรับตัวเพิ่มขึ้นร้อยละ
4.87 โดยการปรับตัวเพิ่มขึ้นในแต่ละไตรมาสกลับเพิ่มขึ้นในอัตราชะลอลง
เมื่อเทียบกับช่วงเดียวกันของปีก่อน ทั้งนี้ส่วนหนึ่งเนื่องจากราคาเฉลี่ยลดลงจากเดิม
และปริมาณการสั่งซื้อปรับตัวลดลงด้วยเช่นกันโดยเฉพาะตลาดหลักอย่างสหรัฐอเมริกาและจีนเป็นต้น
         สินค้าที่ส่งออกมากเป็นอันดับหนึ่งของอิเล็กทรอนิกส์ได้แก่
อุปกรณ์ประกอบของเครื่องคอมพิวเตอร์ เช่น HDD มีมูลค่าส่งออกปรับตัวเพิ่มขึ้น ในช่วง 10
เดือนแรก 15.91% หากดูเป็นรายไตรมาสพบว่า มีการขยายตัวในอัตราชะลอลง
โดยเฉพาะในไตรมาส3มีการขยายตัวชะลอลงมากเหลือเพียง6.28%เท่านั้น
       
 ตลาดส่งออกที่มีการขยายตัวเพิ่มขึ้นโดยมีมูลค่าส่งออกสูงมากที่สุดและมีสัดส่วนการส่งออกอิเล็กทรอนิกส์มากที่สุดถึง
21% ได้แก่ ตลาดจีน รองลงมา คือ ตลาดสหรัฐอเมริกาที่
 ไทยเคยมีมูลค่าส่งออกอิเล็กทรอนิกส์มากที่สุดเมื่อ 2-3 ปีที่ผ่านมา
มีการปรับตัวเพิ่มขึ้นเพียง4.36%มีสัดส่วนมูลค่าการส่งออกของตลาดนี้ร้อยละ16เท่านั้น
         ตลาดจีน สินค้าที่ไทยส่งออกไปยังประเทศจีน ได้แก่
ส่วนประกอบของอุปกรณ์เครื่องคอมพิวเตอร์ มีมูลค่าส่งออกในช่วงมกราคมถึงตุลาคมของปีนี้ มี มูลค่า
4,146.91 ล้านเหรียญสหรัฐ มีสัดส่วนส่งออกมากที่สุด 28%
ของมูลค่าส่งออกส่วนประกอบของอุปกรณ์เครื่องคอมพิวเตอร์ทั้งหมด ทั้งนี้
จีนเป็นฐานการผลิตเพื่อส่งออกสินค้าสำเร็จรูปไปยังภูมิภาคต่างๆ
ประกอบกับไทยเป็นฐานการผลิตส่วนประกอบเพื่อส่งออกเช่นกัน ทำให้ภาวะการส่งออกส่วน
ประกอบของอุปกรณ์เครื่องคอมพิวเตอร์ของไทยนั้นขึ้นกับตลาดส่งออกจีนที่ได้รับคำสั่งซื้อจากความต้องการของสินค้าสำเร็จรูปอิเล็กทรอนิกส์จากทั่วโลก
         ตลาดสหรัฐอเมริกา
เคยเป็นตลาดหลักของส่วนประกอบของอุปกรณ์เครื่องคอมพิวเตอร์เช่นกัน
ปัจจุบันเป็นตลาดส่งออกอันดับสองของส่วน ประกอบนี้มีสัดส่วนประมาณ 19%
เนื่องจากส่วนหนึ่งมาจากการบริหารจัดการ Logistics และ Supply Chain
ที่มีคำสั่งซื้อทางภูมิภาคเอเชียมากขึ้น
การผลิตและขายในภูมภาคเดียวกันจึงเป็นการประหยัดค่าใช้จ่ายในการขนส่งได้ส่วนหนึ่ง
ประกอบกับช่วงปี 2551 เศรษฐกิจคู่ค้าเดิมนั้นมีแนวโน้มชะลอ ลงบ้าง
ทำให้ตลาดดังกล่าวปรับตัวเพิ่มขึ้นไม่มากนักเพียง 7.42%        

2.  ภาวะอุตสาหกรรมเครื่องใช้ไฟฟ้า

การผลิต
         อุตสาหกรรมเครื่องใช้ไฟฟ้าชะลอตัวลงในช่วงเดือนมกราคมถึงเดือนตุลาคม 2551
โดยปรับตัวลดลง ร้อยละ 2.47
เมื่อเทียบกับช่วงเดียวกันของปีก่อนเนื่องจากมีการปรับตัวลดลงในช่วงตั้งแต่เดือนมิถุนายนถึงตุลาคม2551
       
 สินค้าที่มีการปรับตัวลดลงจากการปรับตัวตามเทคโนโลยีที่เปลี่ยนแปลงไปและการบริโภคสินค้าที่สามารถทดแทนกันได้
ได้แก่ เครื่องรับ โทรทัศน์สีประเภท CRT และ พัดลม เป็นต้น  
 ส่วนสินค้าที่ปรับตัวเพิ่มขึ้นในอัตราที่ชะลอลงในช่วง 10 เดือนแรก ปี 2551
ได้แก่เครื่องปรับอากาศ โดยเฉพาะเครื่องปรับอากาศแบบ แยกส่วน
แฟนคอยล์ยูนิตค่อนข้างผันผวนทำให้ในช่วง 10 เดือนแรกปรับตัวเพิ่มขึ้นเพียง 0.49% เท่านั้น  
 ผลิตภัณฑ์ที่ปรับตัวลดลงจากการปรับตัวลดลงของตลาดส่งออกได้แก่
สายไฟฟ้าทั้งนี้เนื่องจากการส่งออกที่ชะลอลงในตลาดญี่ปุ่นและอาเซียน
         อุตสาหกรรมเครื่องใช้ไฟฟ้า เริ่มมีสัญญาณชะลอตัวลงตั้งแต่ไตรมาสที่ 2
โดยสินค้าที่ปรับตัวลดลง 2 ไตรมาสติดต่อกัน เช่น สายไฟฟ้า อันเนื่องมาจากตลาดส่งออกหลัก
ซึ่งส่วนใหญ่ส่งออกไปยังตลาดญี่ปุ่นชะลอลงเช่นกัน
ตลาดหลักส่งออกกำลังเข้าสู่ภาวะเศรษฐกิจถดถอยทำให้การส่งออกปรับตัวลดลง
และการสั่งซื้อสินค้าชะลอลงซึ่งเกรงว่าผู้ซื้ออาจขาดสภาพคล่องหรือชำระเงินล่าช้าลงนอกจากนี้เริ่มมีการต่อรองราคาสินค้ามากขึ้นด้วย
         สินค้าที่ปรับตัวลดลงยังคงเป็นสินค้าที่มีการปรับเปลี่ยนเทคโนโลยี ได้แก่
โทรทัศน์สีเล็กกว่าหรือเท่ากับ 20 นิ้ว โทรทัศน์สีขนาดจอเท่ากับ21 นิ้ว หรือมากกว่า
21นิ้วขึ้นไปหรือ สินค้าที่ยังไม่มีการปรับเปลี่ยนเทคโนโลยีแล้วหรือน้อยมาก เช่น พัดลมซึ่ง
สามารถมองโอกาสจากความต้องการของผู้ซื้อที่มีความเชื่อมั่นในการบริโภคลดลงอาจจะปรับเปลี่ยนพฤติกรรมเพื่อซื้อสินสินค้า
ทดแทนที่มีราคาถูกกว่าก็เป็นได้นอกจากนี้เครื่องรับโทรทัศน์ยังคงมีการไปเปิดตลาดใหม่ทางอินเดียและแอฟริกาได้อีกด้วย
         เครื่องใช้ไฟฟ้าขนาดเล็ก เช่น กระติกน้ำร้อน หม้อหุงข้าว เป็นต้น
ปรับตัวสูงขึ้นเช่นกันตั้งแต่ในช่วงปลายปีที่ผ่านมาโดยได้มีการปรับระบบ
การทำงานเป็นแบบระบบดิจิตอล การปรับปรุงผลิตภัณฑ์ให้หลากหลายหน้าที่การทำงานมากขึ้น เช่น
หม้อหุงข้าวพร้อมนึ่ง และราคาโดยเฉลี่ยปรับตัวสูงขึ้น ส่วนใหญ่จัดซื้อทดแทนสินค้าที่มีอยู่ในระบบเดิม
และมีคุณลักษณะอเนกประสงค์มากขึ้น และปรับเป็นระบบดิจิตอล หลังจากเมื่อ 2-3
ปีที่ผ่านมาได้รับผลกระทบมากจากการโจมตีของสินค้าจีนที่มีราคาถูกแต่ไม่เป็นที่ยอมรับด้านคุณภาพ
ซึ่งปัจจุบันยอดการผลิตปรับตัวเพิ่มขึ้นอย่างต่อเนื่องพร้อมด้วยราคาเหมาะสมสามารถแข่งขันได้ในตลาด
   การตลาด
         มูลค่าส่งออกเครื่องใช้ไฟฟ้าช่วงเดือนมกราคมถึงตุลาคม 2551 ปรับตัวเพิ่มขึ้นร้อยละ
13.98 มีมูลค่าส่งออก 15,381.58 ล้านเหรียญ สหรัฐ
ปรับตัวเพิ่มขึ้นในอัตราชะลอลงมากในตลาดสหรัฐอเมริกาและอียูเหลือเพียงร้อยละ 3.90 และ
2.79 ตามลำดับ ขณะที่ตลาดเอชีย ได้แก่ อาเซียน
ตะวันออกกลางและจีนกลับขยายตัวเพิ่มขึ้นในอัตราที่สูงมากโดยปรับตัวเพิ่มขึ้น 32.09%  30.21%
และ18.90 ตามลำดับ ส่วนตลาดญี่ปุ่นค่อนข้างชะลอลง โดยมีการปรับตัวลดลงร้อยละ 1.27
         สินค้าส่งออกที่มีมูลค่าส่งออกสูงสุด 10 อันดับแรก ส่วนใหญ่ยังคงขยายตัวได้ดีในช่วง 10
เดือนแรกของปี 2551 เป็นที่น่าสังเกตสินค้า เครื่องปรับอากาศ มีมูลค่าส่งออกเป็นอันดับต้นๆ
แต่อัตราการขยายตัวกลับเพิ่มขึ้นในอัตราชะลอลงจากปีก่อนทั้งนี้เนื่องจากเครื่องปรับอากาศปรับตัวลดลง
ในตลาดหลัก ได้แก่ อียู สหรัฐอเมริกา และญี่ปุ่นปรับตัวลดลงในช่วง 10 เดือนแรก 10.20%
 17.06% และ 3.82% ตามลำดับ รวมสัดส่วนการส่ง ออกเครื่องปรับอากาศทั้ง 3 ตลาด มีสัดส่วน
ประมาณ 43% ของมูลค่าการส่งออกเครื่องปรับอากาศทั้งหมด ขณะที่ตลาดอาเซียน
ตะวันออกกลางกลับปรับตัวสูงขึ้น
ซึ่งนอกจากสภาพเศรษฐกิจโดยรวมของโลกที่ชะลอลงแล้วยังมีผลต่อความเชื่อมั่นของผู้บริโภคในการจับจ่ายใช้สอยทำให้ส่งผลกระทบโดย
รวมต่อยอดสั่งซื้อเครื่องใช้ไฟฟ้าไปด้วย
         ตลาดสหรัฐอเมริกา ส่วนใหญ่ไทยส่งออกจำพวกสินค้าภาพและเครื่องเสียง
โดยมีสินค้าเครื่องรับโทรทัศน์เป็นหลัก ถึงแม้จะชะลอตัวในช่วงไตรมาสแรก
แต่กลับกระเตื้องขึ้นในไตรมาส 2 และไตรมาส 3
สอดคล้องกับพฤติกรรมการใช้จ่ายเงินของผู้บริโภคที่มีความระมัดระวังมากขึ้น
และมีแนวโน้มใช้อุปกรณ์ เครื่องใช้ที่มีราคาไม่สูงมากนัก
ทำให้เครื่องใช้ไฟฟ้าอย่างเครื่องรับโทรทัศน์แบบเดิมยังมีความต้องการอยู่บ้าง โดยมูลค่าส่งออก 10
เดือนแรกของเครื่องรับโทรทัศน์รวมในตลาดนี้ปรับตัวเพิ่มขึ้นร้อยละ17.73
         ตลาดสหภาพยุโรป
ตลาดอียูถือเป็นตลาดหลักในการส่งออกเครื่องปรับอากาศมีสัดส่วนการส่งออกเครื่องปรับอากาศ 33%
ของมูลค่าส่งออกเครื่องปรับอากาศ ทั้งหมด ซึ่งในช่วงกลางปี 2549
ชะลอลงบ้างจากมาตรการที่มิใช่ภาษี และกลับกระเตื้องขึ้นในปี 2550 พร้อมกับกระแสโลกร้อน
ทำให้ยิ่งขยายตัวเพิ่มขึ้นสูงมาก ขณะที่ในปี 2551
สินค้าเครื่องปรับอากาศในตลาดอียูปรับตัวลดลงตั้งแต่ไตรมาส 2 และ 3 ปรับตัวลดลงร้อยละ
10.69 และ 51.38 ตาม ลำดับ จากฐานของการส่งออกค่อนข้างสูงในปี 2550
ประกอบกับสภาพเศรษฐกิจของอียูที่กำลังเข้าสู่ภาวะถดถอย ส่งผลให้มูลค่าการส่งออก 10 เดือน
แรก ของเครื่องปรับอากาศในตลาดนี้ปรับตัวลดลงร้อยละ10.20
         ตลาดญี่ปุ่น ตลาดญี่ปุ่นมีมูลค่าส่งออกผลิตภัณฑ์เครื่องอุปกรณ์ไฟฟ้า
สำหรับตัดต่อป้องกันวงจรไฟฟ้า รวมถึงแป้นและแผงควบคุมและตู้เย็นมีสัดส่วนค่อนข้าง
มากในการส่งออกไปยังตลาดญี่ปุ่น โดยที่ เครื่องอุปกรณ์ไฟฟ้า สำหรับตัดต่อป้องกันวงจรไฟฟ้า
รวมถึงแป้นและแผงควบคุมมีอัตราการขยายตัวในช่วง 10 เดือนแรกของตลาดนี้เพิ่มขึ้นร้อยละ
33.37 ขณะที่ตู้เย็นปรับตัวเพิ่มขึ้นเพียงเล็กน้อยร้อยละ 3.08
ซึ่งภาวะอุตสาหกรรมตู้เย็นที่ส่งออกไปญี่ปุ่นก่อน
หน้าได้รับผลกระทบจากการผลิตที่ส่งออกจากจีนมากขึ้น
ทำให้ไทยส่งออกชะลอลงแต่ยังมีอัตราการขยายตัวอยู่บ้าง

3.  ภาวะอุตสาหกรรมยานยนต์ในประเทศ

  อุตสาหกรรมรถยนต์

          ปริมาณการผลิตรถยนต์ในปี 2551 (ม.ค.-ต.ค.) 1,193,413 คัน
เพิ่มขึ้นจากช่วงเดียวกันของปี 2550 ร้อยละ 12.88  และในปี2551 ประมาณว่า มีการผลิตรถยนต์
1,428,000 คัน  เพิ่มขึ้นร้อยละ 10.93 จากปี 2550 ที่มีการผลิตรถยนต์ 1,287,346 คัน
โดยเป็นการผลิตรถยนต์นั่ง  รถยนต์ปิกอัพ 1 ตัน  และรถยนต์เพื่อการพาณิชย์อื่นๆ ประมาณร้อยละ
29,  70 และ1 ตามลำดับ

 ปริมาณการจำหน่ายรถยนต์ในประเทศปี 2551 (ม.ค.-ต.ค.) 508,989 คัน
ลดลงจากช่วงเดียวกันของปี 2550 ร้อยละ 0.04  และ ในปี 2551 ประมาณว่า
มีการจำหน่ายรถยนต์ 625,000 คัน ลดลงร้อยละ 0.99 จากปี 2550 ที่มีการจำหน่ายรถยนต์
631,251 คัน โดยเป็นการ จำหน่ายรถยนต์นั่ง  รถยนต์ปิกอัพ 1 ตันรถยนต์เพื่อการพาณิชย์อื่นๆ
และรถยนต์ PPV รวม SUV ประมาณร้อยละ 36 ,51, 7 และ 6 ตามลำดับ

        ปริมาณการส่งออกรถยนต์ ในปี 2551 (ม.ค.-ต.ค.) 666,974 คัน
เพิ่มขึ้นจากช่วงเดียวกันของปี 2550 ร้อยละ 20.83  โดยมีตลาดส่งออกรถยนต์นั่งที่สำคัญของไทย
ได้แก่ ออสเตรเลีย อินโดนีเซีย และมาเลเซีย  ซึ่งมีสัดส่วนการส่งออกร้อยละ 27.74, 12.64
และ 7.44 ตามลำดับ ตลาดส่งออกรถแวนและปิกอัพที่สำคัญของไทย ได้แก่ออสเตรเลีย
ซาอุดีอาระเบีย และสหราชอาณาจักร ซึ่งมีสัดส่วนการส่งออกร้อยละ 17.00, 7.22 และ 4.84
ตามลำดับ ตลาดส่งออกรถบัสและรถบรรทุกที่สำคัญของไทย ได้แก่ ออสเตรเลีย ซาอุดีอาระเบีย
 และอินโดนีเซีย ซึ่งมีสัด ส่วนการส่งออกร้อยละ 31.72, 17.57 และ 7.33 ตามลำดับ ในปี
2551 ประมาณว่า มีการส่งออกรถยนต์  785,000 คัน  เพิ่มขึ้นร้อยละ 13.75 จากปี 2550
ที่มีการส่งออกรถยนต์ 690,100 คัน
 ซึ่งเมื่อเปรียบเทียบเป็นสัดส่วนปริมาณการส่งออกต่อปริมาณการผลิตรถยนต์ คิดเป็นร้อยละ 55
ของปริมาณการผลิตรถยนต์ทั้งหมด
          อุตสาหกรรมรถยนต์ในปี 2551
การผลิตรถยนต์มีการขยายตัวเมื่อเปรียบเทียบกับปีที่ผ่านมา
เนื่องจากการส่งออกรถยนต์ทุกประเภทสามารถขยายตัวได้อย่างต่อเนื่องทั้งในตลาดหลัก
 และตลาดใหม่ เช่น ออสเตรเลีย อาเซียน และตะวันออกกลาง ส่วนการจำหน่ายในประเทศชะลอ
ตัวเล็กน้อย สาเหตุส่วนหนึ่งเพราะการจำหน่ายรถปิกอัพ 1 ตัน ลดลง
ซึ่งเป็นผลจากที่ผู้บริโภคเผชิญกับราคาน้ำมันดีเซลที่สูงอย่างรวดเร็วในช่วง 7 เดือนแรกของปี 2551
ทำให้เกิดความตื่นตระหนกและชะลอการซื้อ
ประกอบกับกระแสการใช้พลังงานทดแทนในรถยนต์ส่งผลให้ผู้ใช้บางส่วนตัดสินใจเปลี่ยนเครื่องยนต์เพื่อดัดแปลงไปใช้ก๊าซ
เช่น LPG หรือ NGV โดยเฉพาะ LPG ซึ่งมีสถานีจำนวนมาก เติมได้สะดวก
และมีการชะลอการปรับราคาขึ้น ตามแผนเดิม
นอกจากนี้พลวัตรทางด้านนโยบายที่มีการส่งเสริมหรือส่งสัญญาณการสนับสนุน E85
และก๊าซธรรมชาติมากเกินไป จนได้รับข้อมูลข่าวสารไม่ ครบถ้วน เกิดความสับสน
ส่งผลให้ผู้บริโภคชะลอการตัดสินใจซื้อโดยเฉพาะรถยนต์กระบะ 1 ตัน และอนุพันธ์ของรถรถกระบะ
 อย่างไรก็ดี การจำหน่ายรถยนต์นั่งในประเทศยังสามารถขยายตัวได้
เนื่องจากได้รับผลดีจากการที่ภาครัฐออกมาตรการสนับสนุนด้านภาษีเพื่อใช้พลังงานทดแทน
โดยปรับลดภาษีสรรพสามิตสำหรับรถยนต์ที่ใช้น้ำมันเชื้อเพลิงประเภทเอทานอลไม่น้อยกว่าร้อยละ 20
เป็นส่วนผสมกับน้ำมันเชื้อเพลิง(E20) มีผลบังคับใช้ตั้งแต่ วันที่  1 มกราคม 2551
ส่งผลให้รถยนต์นั่ง(E20) เป็นที่ต้องการของตลาดภายในประเทศ
ประกอบกับรถยนต์นั่งสามารถดัดแปลงไปใช้พลังงานทด แทนได้ง่ายจึงเป็นที่ต้องการของผู้บริโภค   
   .

แนวโน้มอุตสาหกรรมยานยนต์ปี2552
          ภาวะอุตสาหกรรมรถยนต์และรถจักรยานยนต์ในปี 2552
คาดว่าจะชะลอตัวเมื่อเปรียบเทียบกับปีที่ผ่านมา  ทั้งการผลิต การจำหน่ายใน ประเทศ
และการส่งออก
อันเป็นผลจากวิกฤตการณ์ทางการเงินของสหรัฐอเมริกาที่ส่งผลกระทบรุนแรงไปทั่วโลก
ประกอบกับสถานการณ์ทางการเมืองภายในประเทศที่มีความเปราะบาง
ซึ่งส่งผลกระทบต่อความเชื่อมั่นในด้านการลงทุน และการบริโภค

อุตสาหกรรมรถยนต์ในเดือนมกราคม 2552 ชะลอตัวเมื่อเปรียบเทียบกับช่วงเดียวกันของปี 2551
เนื่องจากสภาพเศรษฐกิจที่ชะลอตัว และความต้องการรถยนต์ในตลาดส่งออกลดลง
อันเป็นผลจากวิกฤตเศรษฐกิจโลก ส่งผลให้การจำหน่ายและการส่งออกรถยนต์ชะลอตัว
โดยมีข้อมูลสภาวะอุตสาหกรรมรถยนต์ในเดือนมกราคม ดังนี้

การผลิตรถยนต์ จำนวน 72,456 คัน ลดลงจากเดือนมกราคม 2551 ซึ่งมีการผลิต 108,129 คัน
ร้อยละ 32.99 และมีปริมาณการผลิตรถยนต์ลดลงจากเดือนธันวาคม 2551 ร้อยละ 14.36

การจำหน่ายรถยนต์ จำนวน 32,085 คัน ลดลงจากเดือนมกราคม 2551 ซึ่งมีการจำหน่าย
45,431 คัน ร้อยละ 29.38 และมีปริมาณการจำหน่ายรถยนต์ลดลงจากเดือนธันวาคม 2551
ร้อยละ 45.62

การส่งออกรถยนต์ จำนวน 49,454 คัน ลดลงจากเดือนมกราคม 2551 ซึ่งมีการส่งออก 58,510
คัน ร้อยละ 15.48 แต่มีปริมาณการส่งออกรถยนต์เพิ่มขึ้นจากเดือนธันวาคม 2551 ร้อยละ 14.28
โดยเป็นการเพิ่มขึ้นของการส่งออกรถกระบะ 1 ตัน ไปประเทศแถบเอเชีย

แนวโน้ม ภาวะอุตสาหกรรมรถยนต์ในเดือนกุมภาพันธ์ 2552
คาดว่าจะชะลอตัวเมื่อเปรียบเทียบกับเดือนมกราคม 2552 สำหรับการผลิตรถยนต์ในเดือนกุมภาพันธ์
2552 ประมาณการว่าจะมีการผลิตเพื่อจำหน่ายในประเทศร้อยละ 42 และส่งออกร้อยละ 58

ปริมาณการผลิต จำหน่าย และส่งออกรถยนต์

  หน่วย : คัน

  ---------------- -------------- -------------- -------------- --------------
  อุตสาหกรรมรถยนต์   ปี พ.ศ.                                       

                   2548           2549           2550           2551e

  การผลิต           1,125,316      1,188,044      1,287,346      1,428,000

  การจำหน่าย        703,410        682,161        631,251        625,000

  การส่งออก         440,715        538,966        690,100        785,000
  ---------------- -------------- -------------- -------------- --------------

อุตสาหกรรมรถจักรยานยนต์

ปริมาณการผลิตรถจักรยานยนต์ในปี 2551 (ม.ค.-ต.ค.) 1,613,803 คัน
เพิ่มขึ้นจากช่วงเดียวกันของปี 2550 ร้อยละ 17.10   และในปี 2551 ประมาณว่า
มีการผลิตรถจักรยานยนต์ 1,928,000 คัน  เพิ่มขึ้นร้อยละ 16.63 จากปี 2550
ที่มีการผลิตรถจักรยานยนต์1,653,139 คัน โดยแบ่งเป็น รถจักรยานยนต์แบบครอบครัว
(รวมรถจักรยานยนต์แบบครอบครัว และแบบสกู๊ตเตอร์) ประมาณ ร้อยละ 92
 และรถจักรยานยนต์แบบสปอร์ตประมาณ ร้อยละ 8

          ปริมาณการจำหน่ายรถจักรยานยนต์ในประเทศปี 2551 (ม.ค.-ต.ค.) 1,462,043
คัน เพิ่มขึ้นจากช่วงเดียวกันของปี 2550 ร้อยละ 7.03  และในปี 2551 ประมาณว่า
มีการจำหน่ายรถจักรยานยนต์ 1,745,000 คัน เพิ่มขึ้นร้อยละ 9.14 จากปี 2550 ที่มีการจำหน่าย
1,598,876 คัน โดยแบ่งเป็น รถจักรยานยนต์แบบครอบครัว
(รวมการผลิตรถจักรยานยนต์แบบครอบครัว และแบบแฟมิลี่สปอร์ต) รถจักรยานยนต์แบบ สกู๊ตเตอร์
และรถจักรยานยนต์แบบสปอร์ต (รวมแบบสปอร์ต และ แบบ off Road) ประมาณร้อยละ  54,
45 และ 1 ตามลำดับ

          ปริมาณการส่งออกรถจักรยานยนต์สำเร็จรูป (CBU-Completely Built Up) ในปี
2551 (ม.ค.-ต.ค.) 116,622 คัน เพิ่มขึ้นจาก ช่วงเดียวกันของปี 2550 ร้อยละ 37.62
และในปี 2551 ประมาณว่า มีการส่งออกรถจักรยานยนต์สำเร็จรูป (CBU) 148,000 คัน
 เพิ่มขึ้นร้อยละ 45.73 จากปี 2550 ที่มีการส่งออก 101,560  คัน
 โดยตลาดส่งออกรถจักรยานยนต์ที่สำคัญของไทย ได้แก่ สหรัฐอเมริกา สหราชอาณาจักร และ
เวียดนาม ซึ่งมีสัดส่วนการส่งออกร้อยละ 19.82, 17.85 และ 10.01 ตามลำดับ

          อุตสาหกรรมรถจักรยานยนต์ในปี 2551 ขยายตัวเมื่อเปรียบเทียบกับปีที่ผ่านมา
ทั้งการจำหน่ายในประเทศ และการส่งออก โดยการจำหน่ายในประเทศมีการขยายตัว
เนื่องมาจากผู้บริโภคหลักของตลาดมีกำลังซื้อเพิ่มขึ้น
อันเป็นผลมาจากการปรับเพิ่มขึ้นของราคาพืชผลทางการเกษตรประกอบกับสถานการณ์ราคาน้ำมันที่มีความผันผวนส่งผลให้ผู้บริโภคหันไปเลือกใช้รถจักรยานยนต์เพิ่มมากขึ้น
อีกทั้งมีผู้ประกอบการรายใหญ่ได้มีการผลิต
และจำหน่ายรถจักรยานยนต์รุ่นใหม่ที่สามารถใช้เทคโนโลยีระบบจ่ายน้ำมันแบบหัวฉีด
มีคุณสมบัติด้านการประหยัดน้ำมัน ซึ่งสามารถตอบสนองความต้อง การของผู้บริโภคได้
ในด้านการส่งออกสามารถส่งออกรถจักรยานยนต์สำเร็จรูปได้เพิ่มขึ้น
เนื่องจากมีการเปลี่ยนรุ่นรถจักรยานยนต์ ทำให้สามารถส่ง
ออกรถจักรยานยนต์สำเร็จรูปได้เพิ่มมากขึ้น
แต่การส่งออกรถจักรยานยนต์ในลักษณะชิ้นส่วนครบชุดสมบูรณ์ (CKD-Completely Knock Down)
ลดลง เมื่อเปรียบเทียบกับปีที่ผ่านมา
สาเหตุส่วนหนึ่งมาจากประเทศที่เป็นตลาดส่งออกของไทยสามารถประกอบชิ้นส่วนรถจักรยานยนต์รุ่นที่เคยนำเข้าจากประเทศไทยได้เพิ่มขึ้น

ปริมาณการผลิต จำหน่าย และส่งออกรถจักรยานยนต์

หน่วย : คัน

อุตสาหกรรมชิ้นส่วนยานยนต์

อุตสาหกรรมยานยนต์และชิ้นส่วนได้ถูกกำหนดจากภาครัฐให้เป็นหนึ่งในอุตสาหกรรมยุทธศาสตร์เพื่อการพัฒนาภาคอุตสาหกรรมและการส่งออกของไทย
อุตสาหกรรมยานยนต์และอุตสาหกรรมผลิตชิ้นส่วนยานยนต์นับเป็นอุตสาหกรรมที่มีการพัฒนาเคียงคู่กันมาตลอดระยะเวลากว่า
30 ปีที่ผ่านมา
ทั้งนี้ในอดีตกฎเกณฑ์ที่ทางการบังคับให้โรงงานรถยนต์ต้องใช้ชิ้นส่วนที่ผลิตภายในประเทศ(Local
Contents)ในสัดส่วนที่กำหนด
ได้เป็นปัจจัยที่กระตุ้นให้มีการพัฒนาผู้ผลิตชิ้นส่วนรถยนต์ภายในประเทศ
โดยเฉพาะอย่างยิ่งผู้ผลิตชิ้นส่วนเพื่อป้อนโรงงานรถยนต์โดยตรง (Original Equipment
Manufacturers หรือOEM) โดยได้มีการนำเทคโนโลยีจากต่างประเทศเข้ามาดำเนินการผลิต
ทั้งนี้เพื่อให้ได้ตามมาตรฐานรถยนต์แต่ละรุ่นที่บริษัทแม่จะเป็นผู้กำหนด ผู้ผลิตชิ้นส่วนประเภท OEM
เหล่านี้ จะประกอบไปด้วยกลุ่มที่เรียกว่า First-Tier Suppliers
ซึ่งเป็นผู้ผลิตชิ้นส่วนป้อนโรงงานรถยนต์โดยตรง และกลุ่มที่เป็นระดับ Second-Tier Suppliers
ลงไป ซึ่งจะรับช่วงการผลิตเพื่อป้อนชิ้นส่วนบางประเภทให้กลุ่มแรกอีกทอดหนึ่ง

  ปัจจุบันมีผู้ผลิตชิ้นส่วนรถยนต์ OEM ที่เป็นระดับ First-Tier จำนวนประมาณ 386 ราย
ทั้งนี้ผู้ผลิตรายใหญ่ๆในกลุ่มนี้จะเป็นการลงทุนจากต่างประเทศโดยเฉพาะอย่างยิ่งจากญี่ปุ่น
และมีผู้ผลิตชิ้นส่วนรถยนต์ OEMระดับSecond และThird Tier จำนวนกว่า 800 ราย
ซึ่งส่วนใหญ่เป็นผู้ประกอบการขนาดกลางและย่อมหรือ SME ของคนไทย นอกจากนี้
ก็ยังมีผู้ผลิตชิ้นส่วนรถยนต์ประเภทที่เรียกว่า Replacement Equipment Manufacturers หรือ
REM ซึ่งผลิตชิ้นส่วนอะไหล่เพื่อการทดแทนชิ้นส่วนที่เสียหรือสึกหรอ เพื่อป้อนร้านจำหน่ายอะไหล่
ศูนย์บริการและอู่ซ่อมรถยนต์ โดยผู้ผลิตในกลุ่มนี้หลายรายก็เป็นผู้ผลิตสำหรับตลาดOEM ระดับ
Second หรือ Third Tier ด้วย

  ปัจจุบันการผลิตชิ้นส่วนรถยนต์ในประเทศไทย ครอบคลุมรายการชิ้นส่วนต่างๆ ตั้งแต่
ตัวเครื่องยนต์ ระบบช่วงล่าง ระบบเบรกและคลัทช์ ระบบพวงมาลัย
ระบบขับเคลื่อนและถ่ายทอดกำลัง ตัวถังรถยนต์ ไปจนถึงอุปกรณ์ระบบไฟฟ้า อุปกรณ์เสริมและตกแต่ง
ยางรถยนต์ อุปกรณ์พลาสติกและกระจกรถยนต์ ฯลฯ
อย่างไรก็ตามการยกเลิกมาตรการบังคับให้ผู้ผลิตรถยนต์ในไทยต้องใช้ชิ้นส่วนที่ผลิตในประเทศ
ซึ่งมีผลบังคับใช้มาตั้งแต่วันที่ 1 มกราคม 2543
ประกอบกับนโยบายเปิดเสรีการค้าภายใต้กฎเกณฑ์ของWTO และเขตการค้าเสรีอาเซี่ยนหรือ
AFTAนั้น ได้ส่งผลกระทบต่อแนวโน้มการพัฒนาอุตสาหกรรมยานยนต์และชิ้นส่วนของไทยมาก
ทั้งนี้ในแง่ของผู้ผลิตรถยนต์นั้น การเปลี่ยนแปลงครั้งนี้ได้ส่งผลดีต่อผู้ประกอบการอุตสาหกรรมรถยนต์
ซึ่งสามารถเลือกซื้อชิ้นส่วนในระบบ Global Sourcing
เพื่อให้ได้ผลิตภัณฑ์ที่มีคุณภาพด้วยต้นทุนที่เหมาะสมที่สุด ทว่าในขณะเดียวกัน
ก็ส่งผลกระทบต่อผู้ผลิตชิ้นส่วนในประเทศที่จะต้องปรับปรุงประสิทธิภาพการผลิตและคุณภาพผลิตภัณฑ์ให้ดีขึ้นในภาวะที่ต้องประสบกับการแข่งขันที่สูงขึ้น
ซึ่งในกรณีของบริษัทผู้ผลิตชิ้นส่วนรายใหญ่ๆที่เป็นการลงทุนหรือร่วมลงทุนจากต่างชาติและมีเทคโนโลยีสูง
ผลกระทบมีค่อนข้างน้อยเนื่องจากผู้ผลิตเหล่านี้หรือที่เรียกกันว่า First-Tier OEM
เป็นผู้ป้อนชิ้นส่วนให้กับโรงงานหรือบริษัทรถยนต์โดยตรงตามข้อตกลงและเงื่อนไขที่ได้ตกลงกันไว้แล้ว
ด้วยมาตรฐานคุณภาพของผลิตภัณฑ์อันเป็นที่ยอมรับ ในขณะที่ผู้ผลิตชิ้นส่วนระดับรองลงมาหรือSecond
และ Third-Tier OEM และผู้ผลิตชิ้นส่วนอะไหล่รถยนต์ทดแทนหรือผู้ผลิตประเภทREM
จะได้รับผลกระทบจากนโยบายการเปิดเสรีการค้าหรือการจัดซื้อชิ้นส่วนในระบบ Global
Sourcing ของบริษัทรถยนต์ค่อนข้างมาก

ปัจจุบันบริษัทรถยนต์หลายแห่งได้นำเอาระบบ Global และ Regional Sourcing
มาใช้เพิ่มมากขึ้น
โดยเฉพาะอย่างยิ่งการสั่งชิ้นส่วนรถยนต์บางรายการจากบริษัทผู้ผลิตในเครือข่ายที่มีโรงงานซึ่งตั้งอยู่ในต่างประเทศโดยเฉพาะในภูมิภาคอาเซี่ยน
มาใช้แทนชิ้นส่วนเดิมที่เคยสั่งซื้อภายในประเทศ เช่น
โดยการใช้สิทธิพิเศษด้านภาษีภายใต้โครงการความร่วมมือด้านอุตสาหกรรมของอาเซี่ยน AICO
(ASEAN Industrial Cooperation Scheme)
นอกจากนี้เมื่อข้อตกลงเขตการค้าเสรีอาเซี่ยนในการยกเว้นภาษีนำเข้ายานยนต์และชิ้นส่วน
จะเริ่มมีผลบังคับใช้ในปี 2546 (ยกเว้นมาเลเซียที่จะเข้าร่วมในปี 2548)
จึงเป็นที่คาดว่าปริมาณการใช้ชิ้นส่วนรถยนต์ด้วยวิธี Regional Sourcing จะยิ่งเพิ่มขึ้น
ในขณะเดียวกัน ท่ามกลางกระแสการเปิดเสรีทางการค้าของโลก ผู้ผลิตชิ้นส่วนอะไหล่ทดแทนหรือ
REM นั้นก็มีแนวโน้มว่าจะเผชิญกับการแข่งขันของชิ้นส่วนยานยนต์ จากไต้หวัน จีน
และอินเดียเพิ่มมากขึ้น
ทั้งในแง่ของการแข่งขันด้านราคาและคุณภาพของสินค้าที่นำเข้าจากประเทศเหล่านี้

  การยกเลิกมาตรการบังคับใช้ชิ้นส่วนรถยนต์ที่ผลิตในประเทศ
และการเปิดเสรีทางการค้าได้เป็นปัจจัยเร่งให้ผู้ผลิตชิ้นส่วนในประเทศ
โดยเฉพาะอย่างยิ่งผู้ผลิตขนาดกลางและขนาดย่อมที่เป็นคนไทยให้ต้องมีการปรับตัวครั้งใหญ่
เพราะจะต้องเผชิญกับการแข่งขันที่รุนแรงขึ้นจากผู้ผลิตในต่างประเทศ
และยังจะต้องมีการปรับปรุงคุณภาพมาตรฐานการผลิตให้สูงขึ้นอย่างมากสอดคล้องตามมาตรฐานสากลและความต้องการที่บริษัทรถยนต์จะเป็นผู้กำหนด
ปัจจุบันบริษัทรถยนต์ได้ตั้งมาตรฐานการผลิตชิ้นส่วนไว้ค่อนข้างสูง
ทำให้ผู้ผลิตชิ้นส่วนต้องมีการพัฒนาเพื่อยกระดับตัวเอง เช่น ต้องได้รับรองมาตรฐาน ISO 9000 QS
9000 และ ISO 14000 ทั้งนี้เพื่อการยอมรับจากบริษัทรถยนต์
แนวโน้มการใช้ข้อกำหนดที่เข้มงวดมากขึ้นส่งผลกระทบต่อผู้ผลิตชิ้นส่วน
โดยเฉพาะอย่างยิ่งผู้ประกอบการขนาดกลางและขนาดย่อมที่เป็นคนไทย ซึ่งเป็นผู้รับช่วงการผลิต
หรือที่เรียกว่าผู้ผลิตประเภท Second และ Third Tier ค่อนข้างมาก
ในขณะที่ผู้ประกอบการขนาดใหญ่ที่เป็นการลงทุน/ร่วมทุนจากต่างชาติ หรือผู้ผลิตประเภท First
Tier และมีความพร้อมทั้งในด้านเทคโนโลยีและการจัดการสูงอยู่แล้ว
จึงสามารถตอบสนองเงื่อนไขเหล่านี้ได้ดีกว่ามาก

ศูนย์วิจัยกสิกรไทยจึงเชื่อว่าในอนาคตเงื่อนไขมาตรฐานสากลอย่างของ QS และ ISO
คงจะถูกนำมาใช้กับอุตสาหกรรมผลิตชิ้นส่วนทั้งระบบ ดังนั้น ผู้ผลิตในระดับ Second Tier
ลงไปจะต้องเผชิญกับการปรับตัวอย่างมากเพื่อยกระดับมาตรฐานของตนเอง
ซึ่งเป็นเรื่องที่บรรดาผู้ประกอบการ
และหน่วยงานภาครัฐต้องร่วมกันกำหนดแนวทางดำเนินงานเพื่อรองรับทิศทางและแนวโน้มดังกล่าว

  ดังได้กล่าวมาแล้วว่า ผู้ผลิตชิ้นส่วนยานยนต์สามารถแบ่งประเภทออกได้เป็น 2 กลุ่มใหญ่ๆ คือกลุ่ม
OEM กับกลุ่ม REM ซึ่งโดยพื้นฐานแล้วจะเป็นคนละตลาดกัน แม้ว่าปัจจุบันผู้ผลิตชิ้นส่วนประเภท
OEMในระดับล่างๆหลายรายจะเป็นผู้ผลิตชิ้นส่วนให้ตลาด REM ด้วยในเวลาเดียวกัน
คือในแง่ของผู้ผลิตอาจผลิตป้อนทั้งตลาด OEM และREM แต่ในแง่ของตลาดแล้วจะแยกจากกัน
กล่าวคือ ผู้ผลิตประเภท OEM ระดับ First Tier
จะป้อนชิ้นส่วนสำหรับรถยนต์รุ่นใหม่ๆให้โรงงานรถยนต์หรือศูนย์บริการของบริษัทรถยนต์โดยตรง
ในขณะที่ตลาดประเภท REM จะเป็นร้านค้าอะไหล่รถยนต์ ศูนย์บริการและอู่ซ่อมรถยนต์ต่างๆ
ซึ่งจะมีประเภทของชิ้นส่วนรถยนต์ที่หลากหลายรวมทั้งรถยนต์ที่ตกรุ่นไปแล้ว ยิ่งไปกว่านั้น
ผู้ผลิตในกลุ่ม REM จะเป็นผู้ประกอบการคนไทยที่เป็นขนาดกลางและขนาดย่อมหรือ SME
ซึ่งสมควรจะได้รับการสนับสนุนให้มีการพัฒนาและยกระดับการผลิตจากภาครัฐ

 
ในขณะที่อนาคตของอุตสาหกรรมรถยนต์ในไทยได้ถูกกำหนดเอาไว้อย่างชัดเจนจากนโยบายของรัฐโดยมีเป้าหมายให้เป็นฐานการผลิตเพื่อการส่งออก
ดังนั้น
อุตสาหกรรมผลิตชิ้นส่วนOEMสำหรับป้อนโรงงานรถยนต์ก็ย่อมจะเติบโตเป็นอุตสาหกรรมส่งออกเคียงคู่ไปด้วย
และในขณะเดียวกันการผลิตชิ้นส่วนรถยนต์ประเภทอะไหล่ทดแทนหรือREM
ก็ย่อมจะมีโอกาสที่จะขยายตลาดในต่างประเทศตามไปด้วย
ยิ่งไปกว่านั้นจากการที่รถยนต์บรรทุกปิคอัพถูกกำหนดให้เป็นProduct
Championในการพัฒนาประเทศไทยให้เป็นฐานการผลิตและส่งออกรถยนต์ไปยังตลาดโลกตามร่างแผนแม่บทอุตสาหกรรมยานยนต์และชิ้นส่วนที่จะถูกนำมาใช้ดำเนินการในเร็ววันนี้
ดังนั้นศูนย์วิจัยกสิกรไทยเห็นว่าการพัฒนาอุตสาหกรรมผลิตชิ้นส่วนสำหรับตลาดREMโดยให้เริ่มต้นจากการเน้นที่ชิ้นส่วนอะไหล่สำหรับรถปิคอัพ
จึงควรเป็นเป้าหมายที่ทั้งภาครัฐและภาคเอกชนจะร่วมกันเตรียมวางแผนกลยุทธ์เพื่อการพัฒนาทั้งการผลิตและการตลาดไว้ได้เลย
ซึ่งในตอนแรกๆตลาดส่งออกก็คงจะเป็นประเทศเดียวกับที่ไทยส่งออกรถปิคอัพไปขายนั่นเอง
ทั้งนี้จะต้องมีโครงการพัฒนาและปรับปรุงอุตสาหกรรมผลิตชิ้นส่วนสำหรับตลาดREM
อย่างจริงจังเพื่อไปสู่มาตรฐานที่แข่งขันได้ในระดับสากล

  ในการพัฒนาอุตสาหกรรมผลิตชิ้นส่วนรถยนต์ประเภทREM
เพื่อให้สามารถผลิตสินค้าที่มีคุณภาพและมาตรฐานส่งออกไปแข่งขันในตลาดโลกได้นั้น
การมีศูนย์ทดสอบมาตรฐานและพัฒนาชิ้นส่วนยานยนต์เป็นสิ่งจำเป็นยิ่งหากประเทศไทยต้องการจะพัฒนาอุตสาหกรรมผลิตชิ้นส่วนของคนไทยที่มีตราสินค้าหรือ
Brand Name ของตนเองในตลาดโลก เช่นเดียวกับที่ไต้หวันได้ประสบความสำเร็จมาแล้ว
จนปัจจุบันได้กลายเป็นผู้ผลิตชิ้นส่วนรถยนต์ประเภทREMครองตลาดรายใหญ่ของโลก
โดยเฉพาะในสหรัฐ ที่ปัจจุบันชิ้นส่วนจากไต้หวันมีส่วนแบ่งตลาดสูงถึงเกือบ 40%
ด้วยมูลค่าส่งออกกว่า 2.3 พันล้านเหรียญสหรัฐในปี 2001 ทั้งนี้เบื้องหลังความสำเร็จของไต้หวัน
คือการเน้นพัฒนาคุณภาพและมาตรฐานผลิตภัณฑ์อย่างต่อเนื่อง
ปัจจุบันไต้หวันมีศูนย์ทดสอบและพัฒนาคุณภาพชิ้นส่วนยานยนต์ครบวงจรที่ได้รับการสนับสนุนจากภาครัฐ
ด้วยจำนวนเงินสูงถึง 100 ล้านเหรียญสหรัฐ หรือกว่า 4 พันล้านบาท
มีการจัดซื้อเครื่องมือและอุปกรณ์ทดสอบที่ทันสมัยและสมบูรณ์แบบ
ทำให้ชิ้นส่วนรถยนต์จากไต้หวันได้รับการยอมรับด้านคุณภาพจากทั่วโลก

4.  ภาวะอุตสาหกรรมแม่พิมพ์

อุตสาหกรรมแม่พิมพ์ (Mould and Die Industry)
มีความสำคัญยิ่งต่อการเจริญเติบโตอย่างต่อเนื่องทางด้านอุตสาหกรรมการผลิตรวมของประเทศ
โดยเฉพาะอย่างยิ่งอุตสาหกรรมชิ้นส่วนยานยนต์ อุตสาหกรรมเครื่องใช้ไฟฟ้าและอิเล็กทรอนิกส์
อุตสาหกรรมของเด็กเล่น และอุตสาหกรรมเซรามิกส์
ซึ่งอุตสาหกรรมดังกล่าวมีความเกี่ยวข้องกับชีวิตประจำวันของมนุษยชาติตั้งแต่เกิดจนตาย
ประเทศที่มีความเจริญทางด้านอุตสาหกรรมระดับแนวหน้า เช่น เยอรมัน ญี่ปุ่น สหรัฐอเมริกา
เกาหลี ไต้หวัน
ล้วนใช้ฐานความแข็งแกร่งของอุตสาหกรรมแม่พิมพ์เป็นพลังขับเคลื่อนอุตสาหกรรมและเศรษฐกิจของประเทศ

ดังนั้นเพื่อให้การพัฒนาอุตสาหกรรมแม่พิมพ์เป็นไปในทิศทางที่ถูกต้อง
จึงจำเป็นต้องจัดทำแผนแม่บทอุตสาหกรรมแม่พิมพ์
เพื่อชี้นำการพัฒนาอุตสาหกรรม0แม่พิมพ์ของประเทศ
ซึ่งผลที่ได้จากการศึกษาจะเป็นกรอบแนวทางในการปรับปรุงพัฒนาอุตสาหกรรมแม่พิมพ์ของประเทศให้มีความเข้มแข็ง
และช่วยให้อุตสาหกรรมต่างๆ
ของประเทศไทยสามารถพัฒนาและยกระดับเทคโนโลยีในการผลิตให้สามารถแข่งขันได้ในภาวะการแข่งขันและการกีดกันการค้าที่รุนแรงในอนาคต

3. ภาวะการแข่งขันในตลาดผลิตภัณฑ์ชิ้นส่วนพลาสติก

การส่งออกผลิตภัณฑ์พลาสติกขยายตัวได้ค่อนข้างดีในช่วงครึ่งแรกของปี 2551 อย่างไรก็ตาม
ในช่วงครึ่งหลังของปี 2551
วิกฤตการเงินได้เริ่มส่งผลกระทบต่อภาคเศรษฐกิจจริงทำให้เศรษฐกิจโลกเริ่มเข้าสู่ภาวะชะลอตัวลงตามลำดับ
ส่งผลให้ช่วงปลายปีที่แล้วมีโรงงานผลิตสินค้าพลาสติกได้ทยอยปิดตัวลงไปแล้วกว่า 500 แห่ง
และผู้ประกอบการกลุ่มในอุตสาหกรรมผลิตภัณฑ์พลาสติกคาดการณ์ว่าในปี 2552 นี้
อาจมีแนวโน้มที่โรงงานผลิตภัณฑ์พลาสติกจะปิดตัวเพิ่มขึ้นอีก 500
แห่งเนื่องจากภาวะถดถอยของเศรษฐกิจโลกที่จะยิ่งเห็นผลชัดเจนขึ้นในปี 2552
มีแนวโน้มว่าอุตสาหกรรมผลิตภัณฑ์พลาสติกคงต้องเผชิญกับกำลังซื้อของผู้บริโภคในประเทศต่างๆ
ที่ลดลงอย่างต่อเนื่อง
ประกอบกับลักษณะของอุตสาหกรรมผลิตภัณฑ์พลาสติกของไทยส่วนใหญ่เป็นอุตสาหกรรมขนาดกลางและขนาดย่อมที่ทำการผลิตตามคำสั่งซื้อ
(OEM)
เมื่อภาวะเศรษฐกิจทั่วโลกกำลังถดถอยคงจะทำให้อุตสาหกรรมผลิตภัณฑ์พลาสติกต้องเผชิญกับความยากลำบากมากขึ้น

3.1 การแข่งขันจากผู้ประกอบการในประเทศ

โรงงานแม่พิมพ์ในประเทศไทยมีอยู่ประมาณ 1,000 โรง
(ตามที่ขึ้นทะเบียนกับกรมโรงงานอุตสาหกรรมและสำนักงานคณะกรรมการส่งเสริมการลงทุน :
ที่มาปี พ.ศ.2546) กระจายตัวอยู่ในเขตกรุงเทพมหานครและปริมณฑล
โรงงานแม่พิมพ์ในประเทศส่วนใหญ่เป็นโรงงานขนาดเล็กและเป็นโรงงานสัญชาติไทยที่เน้นการผลิตแม่พิมพ์โลหะและแม่พิมพ์พลาสติกเพื่อสนับสนุนอุตสาหกรรมยานยนต์
ไฟฟ้าและอิเล็กทรอนิกส์เป็นหลัก เทคโนโลยีที่ใช้ภายในโรงงานส่วนใหญ่จะเป็นระบบ Manual
บุคลากรที่อยู่ในอุตสาหกรรมแม่พิมพ์มีอยู่ประมาณ 20,000 คน ซึ่งบุคลากรมีวุฒิการศึกษาในระดับ
ปวช.-ปวส. เป็นส่วนใหญ่

3.2 การแข่งขันจากผู้ประกอบการจากต่างประเทศ

ประเทศไทยยังต้องนำเข้าแม่พิมพ์จากต่างประเทศเป็นจำนวนมากโดยมีอัตราการนำเข้าแม่พิมพ์ที่เพิ่มขึ้นต่อเนื่องทุกปี
มูลค่าการนำเข้าแม่พิมพ์ในปี 2546 มีมูลค่าประมาณ 21,000 ล้านบาท
โดยเฉพาะอย่างยิ่งในหมวดของหีบแบบหล่อสำหรับงานหล่อวัสดุทุกประเภท (Mould)
แม่พิมพ์นำเข้าส่วนใหญ่มาจากประเทศญี่ปุ่น ไต้หวัน เกาหลี
สาเหตุที่ทำให้มีการนำเข้าแม่พิมพ์เนื่องจากความต้องการใช้แม่พิมพ์ในประเทศอยู่เป็นจำนวนมาก
โดยเฉพาะในอุตสาหกรรม ยุทธศาสตร์ เช่น อุตสาหกรรมยานยนต์ ไฟฟ้าและอิเล็กทรอนิกส์
ทำให้ปริมาณการผลิตแม่พิมพ์ในประเทศไม่สามารถตอบสนองต่อความต้องการใช้แม่พิมพ์ภายในประเทศ
ในขณะเดียวกันแม่พิมพ์ที่ผลิตในประเทศขาดความน่าเชื่อถือ
แม่พิมพ์นำเข้ามีราคาถูกกว่าแม่พิมพ์ที่ผลิตในประเทศเมื่อเปรียบเทียบประสิทธิภาพและการส่งมอบ
สำหรับการผลิตแม่พิมพ์ของผู้ประกอบการในประเทศส่วนใหญ่จะเป็นการผลิตเพื่อใช้เองและรับจ้างผลิตให้กับลูกค้าภายในประเทศ
การผลิตแม่พิมพ์เพื่อส่งออกมีสัดส่วนที่น้อยมาก
ทำให้การขาดดุลทางการค้าในหมวดผลิตภัณฑ์แม่พิมพ์ของประเทศมีแนวโน้มมากขึ้นทุกปี

ระดับขีดความสามารถในการผลิตแม่พิมพ์ของไทยนั้น
แม่พิมพ์ที่ผลิตได้เป็นแม่พิมพ์ที่ไม่ต้องการความเที่ยงตรงสูงและสลับซับซ้อน ได้แก่
แม่พิมพ์เพื่อการผลิตชิ้นส่วนยานยนต์ ชิ้นส่วนเครื่องใช้ไฟฟ้า และผลิตภัณฑ์ทั่วไป
แต่ในการผลิตแม่พิมพ์เพื่อสนับสนุนอุตสาหกรรมการผลิตที่ต้องการใช้แม่พิมพ์ที่มีความซับซ้อนและความเที่ยงตรงสูง
เช่น การผลิตชิ้นส่วนอิเล็กทรอนิกส์และงานความเที่ยงตรงสูง
ผู้ประกอบการในประเทศยังขาดขีดความสามารถในการผลิตแม่พิมพ์เหล่านี้
ซึ่งระดับขีดความสามารถทางการผลิตแม่พิมพ์ของไทยกับประเทศต่างๆ

ระดับขีดความสามารถทางการผลิตแม่พิมพ์ของไทยกับประเทศต่างๆ

[]

ปัญหาและอุปสรรคหลักที่เกิดขึ้นกับอุตสาหกรรมแม่พิมพ์ของไทยได้แก่

ด้านบุคลากร สามารถแบ่งออกได้เป็น 2 ส่วนได้แก่ ภาคการศึกษา ซึ่งประกอบด้วย
ปัญหาจากนักศึกษาขาดความสนใจในสาขาแม่พิมพ์โดยเฉพาะในระดับอาชีวศึกษาเนื่องจากนักศึกษาได้สนใจที่จะศึกษาในสายสามัญเพื่อศึกษาต่อระดับปริญญาตรีเพิ่มมากขึ้นรวมถึงการตัดสินใจเลือกเรียนในสาขาที่เรียนง่ายและจบได้เร็วกว่าสาขาแม่พิมพ์
การขาดแคลนบุคลากรที่ทำการสอนในสถานศึกษาเนื่องจากการนโยบายจำกัดอัตราครู
อาจารย์ที่ทำการสอนขาดประสบการณ์จริงเกี่ยวกับการทำแม่พิมพ์
ขาดงบประมาณในการจัดซื้อเครื่องจักรที่ทันสมัยให้นักศึกษาใช้งาน
หลักสูตรการเรียนการสอนมีภาคปฏิบัติที่ลดน้อยลง
นักเรียนที่จบจากสถานศึกษาไม่ได้ทำงานในสาขาที่ได้เรียนมา
ในส่วนของภาคอุตสาหกรรมพบปัญหาว่า
บุคลากรที่จบการศึกษามีความรู้ไม่ตรงกับความต้องการของภาคอุตสาหกรรม การย้ายงานของบุคลกร
ไม่สามารถจัดหาบุคลากรที่มีประสบการณ์เข้ามาทำงาน

ด้านเทคโนโลยีที่ยังต้องพึ่งพาเทคโนโลยีการผลิตจากต่างประเทศเป็นจำนวนมาก เช่น การออกแบบ
งานทำต้นแบบ งานผลิตชิ้นส่วน งานอบชุบ งานทำผิวชิ้นส่วนสำเร็จ งานควบคุมคุณภาพ
งานปรับประกอบ เนื่องจากขาดงานวิจัยและพัฒนาที่เกี่ยวข้องกับสาขาแม่พิมพ์
ซึ่งสัดส่วนงานวิจัยที่เกี่ยวข้องกับแม่พิมพ์ต่องานวิจัยทั้งหมดมีเพียงร้อยละ 3.4 ของงบประมาณทั้งหมด
หรือมีเพียง 12 โครงการตั้งแต่ปี พ.ศ. 2531-2546

ด้านบริหารจัดการในกระบวนการผลิตอันจะส่งผลต่อคุณภาพและการส่งมอบแม่พิมพ์ให้เป็นไปตามความต้องการของลูกค้า
ปัญหาเหล่านี้นับวันจะยิ่งทวีความรุนแรงมากขึ้น
อันจะก่อให้เกิดผลกระทบต่ออุตสาหกรรมแม่พิมพ์ไทยในอนาคต

การประเมินสถานภาพของอุตสาหกรรมแม่พิมพ์ของไทยทั้งในด้านจุดแข็ง จุดอ่อน โอกาส
และอุปสรรค ตามความเห็นของผู้ประกอบการ ผู้ทรงคุณวุฒิ และนักวิจัย สรุปได้ดังนี้

สภาวะของอุตสาหกรรมแม่พิมพ์โลกนั้นจะมีแนวโน้มการเจริญเติบโตอย่างต่อเนื่องเพื่อตอบสนองต่อการขยายตัวของอุตสาหกรรมต่อเนื่องที่ใช้แม่พิมพ์ในกระบวนการผลิต
ภูมิภาคที่ได้รับการคาดหมายว่าจะมีการเจริญเติบโตของแม่พิมพ์สูงสุด คือ ภูมิภาคเอเชีย
โดยเฉพาะประเทศจีน อินเดีย รวมถึงประเทศอุตสาหกรรมใหม่ เช่น ไทย เป็นต้น
การแข่งขันของอุตสาหกรรมจะเน้นที่คุณภาพ ระยะเวลาส่งมอบแม่พิมพ์ และการลดราคาแม่พิมพ์
โดยเฉพาะการผลิตแม่พิมพ์ที่มีความเที่ยงตรงสูง
เทคโนโลยีที่เข้ามามีบทบาทในอุตสาหกรรมแม่พิมพ์จะเป็นเทคโนโลยีทางด้านคอมพิวเตอร์ช่วยงานออกแบบและผลิต
เช่น ซอฟต์แวร์ CAD/CAM/CAE
ขณะเดียวกันเครื่องจักรที่มีสมรรถนะและความเที่ยงตรงในการทำงานสูง เช่น เครื่อง High
Speed Machining จะเข้ามามีบทบาทมากขึ้นในกระบวนการผลิตแม่พิมพ์มากขึ้น

3.  การจัดหาผลิตภัณฑ์และบริการ

รายละเอียดโรงงานและที่ตั้ง

ปัจจุบันบริษัทมีโรงงานทั้งสิ้น 8 โรงงาน แบ่งเป็น โรงงานที่ 1-7 และสำนักงานใหญ่ ตั้งอยู่ที่ 31
หมู่ 2 ถนน

ปทุมธานี-ลาดหลุมแก้ว อำเภอเมือง จังหวัดปทุมธานี ซึ่งมีพื้นที่รวมกันทั้งสิ้น 13,994 ตารางเมตร
และโรงงานที่ 8 เนื้อที่ 5,850 ตารางเมตร ตั้งอยู่ที่ 59 หมู่ 6 ตำบลท่าอ่าง อำเภอโชคชัย
จังหวัดนครราชสีมา
สำหรับการให้บริการผลิตและประกอบชิ้นส่วนพลาสติกสำหรับผลิตภัณฑ์ประเภทออดิโอวิชชัวล์
เครื่องใช้สำนักงาน และยานยนต์
โดยที่แต่ละโรงงานจะมีกรรมวิธีและขั้นตอนการผลิตสำหรับแต่ละผลิตภัณฑ์ที่แตกต่างกันและแยกออกจากกัน
ดูแลโดยผู้จัดการแผนกต่างๆ เช่น แผนกฉีดขึ้นรูปพลาสติก แผนกควบคุมการผลิต แผนกวิศวกรรม
และ แผนกประกอบและควบคุมสี เป็นต้น
รายละเอียดของแต่ละโรงงานได้แสดงไว้ดังตารางข้างล่างนี้

+-------+---------+--------------+------------------------------------+
| อาคาร | พื้นที่     | ขั้นตอนการผลิต  | เครื่องจักร / สายการผลิต               |
|       |         |              |                                    |
|       | (ตาร    |              |                                    |
|       | างเมตร) |              |                                    |
+-------+---------+--------------+------------------------------------+
| โร    | 3,000   | -   การ      | -   เครื่องฉีดขึ้นรูปพลาสติกขนาด 30 – 850 |
| งงานที่ |         | ฉีดขึ้นรูปพลาสติก |     ตัน จำนวน 58 เครื่อง              |
| 1     |         |              |                                    |
|       |         | -   การพ่นสี   | -   สายการพ่นสี 2 สาย                |
|       |         |     การพิมพ์สี  |                                    |
|       |         |              | -   สายการพิมพ์สีและการประกอบเบื้องต้น 2 |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,350   | -   การพ่นสี   | -   สายการพ่นสี 4 สาย                |
| งงานที่ |         |     การพิมพ์สี  |                                    |
| 2     |         |              | -   สายการพิมพ์สีและประกอบเบื้องต้น 1    |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,350   | -   กา       | -   เครื่องจักรผลิตและปรับปรุงแม่พิมพ์      |
| งงานที่ |         | รปรับปรุงแม่พิมพ์ |                                    |
| 3     |         |              |                                    |
+-------+---------+--------------+------------------------------------+
| โร    | 1,250   | -   การพ่นสี   | -   ห้องพ่นสีและห้องอบสีแห้งช้า 2 สาย     |
| งงานที่ |         |              |                                    |
| 4     |         | -   การ      | -   ห้องพ่นสีแห้งเร็ว 1 สาย             |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,500   | -   การ      | -   เครื่องฉีดขึ้นรูปพลาสติกขนาด 200 –    |
| งงานที่ |         | ฉีดขึ้นรูปพลาสติก |     350 ตัน จำนวน 36 เครื่อง          |
| 5     |         |              |                                    |
|       |         | -   การพ่นสี   | -   สายการพ่นสี 3 สาย                |
|       |         |     การพิมพ์สี  |                                    |
|       |         |              | -   สายการพิมพ์สีและประกอบเบื้องต้น 3    |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 3,584   | -   การ      | -   เครื่องฉีดขึ้นรูปพลาสติกขนาด          |
| งงานที่ |         | ฉีดขึ้นรูปพลาสติก |     1,300-1,600 ตัน จำนวน 8 เครื่อง   |
| 6     |         |              |                                    |
|       |         | -   การพ่นสี   | -   เครื่องฉีดขึ้นรูปพลาสติกขนาด 650-850  |
|       |         |              |     ตัน จำนวน 6 เครื่อง               |
|       |         | -   การ      |                                    |
|       |         | ประกอบเบื้องต้น | -   สายการพ่นสี 1 สาย                |
|       |         |              |                                    |
|       |         |              | -   การพิมพ์สีและประกอบเบื้องต้น 1 สาย   |
+-------+---------+--------------+------------------------------------+
| โร    | 1,960   | -   การพ่นสี   | -   สายการพ่นสี 4 สาย (Main Booth) , |
| งงานที่ |         |              |     พ่น Robot 2 สาย                 |
| 7     |         | -   การ      |                                    |
|       |         | ประกอบเบื้องต้น | - สายการพิมพ์สีและประกอบเบื้องต้น 2 สาย  |
+-------+---------+--------------+------------------------------------+
| โร    | 5,500   | -   การ      | -   เครื่องฉีดขึ้นรูปพลาสติกขนาด 50-280   |
| งงานที่ |         | ฉีดขึ้นรูปพลาสติก |     ตัน จำนวน 26 เครื่อง              |
| 8*    |         |              |                                    |
|       |         | -   การพ่นสี   | -   สายการพ่นสี 4 สายหลัก Main        |
|       |         |     การพิมพ์สี  |     Booth + Rotary Booth           |
|       |         |              |                                    |
|       |         | -   การ      | -   สายการพิมพ์สี และประกอบเบื้องต้น 4   |
|       |         | ประกอบเบื้องต้น |     สาย                            |
+-------+---------+--------------+------------------------------------+

หมายเหตุ: โรงงานที่ 8 เป็นสาขาโคราช

ตารางแสดงกำลังการผลิตและปริมาณการผลิตที่แท้จริงของบริษัทในช่วง 3 ปีที่ผ่านมา เป็นดังนี้

  --------------------------------- ------------- ------------ -----------
                                    2549/2550     2550/2551    2551/2552

  จำนวนเครื่องจักรที่มีทั้งหมด (ชุด)         120           107          112

  กำลังการผลิตสูงสุด (ตันต่อปี)            8,194         6,473        7,620

  ปริมาณการผลิตจริง (ตันต่อปี)            4,790         5,394        4,311

  การใช้กำลังการผลิตจริง (%)            59            83           57
  --------------------------------- ------------- ------------ -----------

บริษัทมีนโยบายในการผลิตที่สำคัญคือ ผลิตสินค้าที่มีคุณภาพดี ตรงกับความต้องการของลูกค้า
และสามารถส่งสินค้าได้ตรงตามระยะเวลาที่กำหนด ทั้งนี้ก็เพื่อให้ลูกค้าเกิดความพอใจสูงสุด

ประเภทวัตถุดิบในการผลิตและจำนวนผู้จำหน่ายวัตถุดิบ

  หมายเหตุ : มีผู้จำหน่ายบางรายที่จำหน่ายสินค้าหลายประเภท

0.  ผลกระทบต่อสิ่งแวดล้อม

  การดำเนินกิจการของบริษัทฯตลอดช่วงระยะเวลาที่ผ่านมาจนถึงปัจจุบัน
  บริษัทฯได้ตระหนักถึงผลกระทบต่อสิ่งแวดล้อมที่อาจเกิดขึ้นได้จากกระบวนการต่างๆ มาตลอด
  โดยได้กำหนดมาตรการเพื่อป้องกัน แก้ไข และลดผลกระทบต่อสิ่งแวดล้อม
  ภายใต้การควบคุมและดูแลจากกรมโรงงานอุตสาหกรรม ซึ่งมาตรการที่สำคัญ เช่น
  การจัดให้มีห้องพ่นสีและให้พนักงานที่ทำการพ่นสีต้องสวมใส่หน้ากากป้องกันละอองสี
  พร้อมจัดให้มีการติดตั้งระบบม่านน้ำสำหรับดักจับละอองสีไม่ให้กระจายสู่สถานที่ทำงาน
  โดยน้ำที่ผ่านการดักจับละอองสีนี้จะทำการส่งไปบำบัดยังระบบบำบัด เพื่อแยกตะกอนสีออก
  ก่อนหมุนเวียนนำน้ำกลับมาใช้ใหม่ในกระบวนการพ่นสี ส่วนตะกอนสีนั้น
  ทางบริษัทฯได้มอบหมายให้บริษัทรับกำจัดที่ได้รับอนุญาตจากหน่วยงานราชการนำไปจัดการต่อไป
  การติดตั้งเครื่องดูดกลิ่นสีจากกระบวนการอบสี (Dryer)
  และจัดให้มีการตรวจสุขภาพพนักงานประจำปี เป็นประจำทุกปี

  การจัดทำระบบการควบคุมคุณภาพ ISO 9001

  บริษัท ไทยมิตซูวา จำกัด(มหาชน) มีความมุ่งมั่นที่ผลิตสินค้า เพื่อความพึงพอใจสูงสุดของลูกค้า
  โดยการยกระดับคุณภาพ ด้วยการปรับปรุงอย่างต่อเนื่องตลอดระยะเวลา 20 ปี
  โดยมีการนำระบบ ISO หรือมาตรฐานการบริหารจัดการงานภายในบริษัทฯ
  ให้มีประสิทธิภาพและมีคุณภาพ ส่งผลให้ผลิตภัณฑ์ สินค้าและบริการ
  เป็นที่ยอมรับในเชิงการประกอบธุรกิจในภาคอุตสาหกรรมเกี่ยวกับงานฉีดพลาสติก
  การพ่นสีและประกอบชิ้นส่วนพลาสติก กล่าวคือ

  ปี 2541 เดือนมีนาคม บริษัทฯ ได้ใบรับรองคุณภาพมาตรฐานในการจัดคุณภาพ (ISO 9002)
  จากสถาบัน BVQI มีการจัดทำระบบมาตรฐานคุณภาพงาน
  การจัดทำเอกสารเพื่อเป็นคู่มือการปฏิบัติงาน
  สามารถนำมาสร้างเป็นระเบียบปฏิบัติให้เป็นบรรทัดฐานเดียวกันภายในองค์กร

  ปี 2543 เดือนสิงหาคม บริษัทฯ ได้รับใบรับรองมาตรฐานคุณภาพสากล (ISO 9002)
  จากสถาบัน JQA

  ปี 2547 เดือนพฤศจิกายน บริษัทฯ ได้รับใบรับรองมาตรฐานคุณภาพสากล (ISO 9001)
  จากสถาบัน JQA

  ปี 2550 เดือนพฤศจิกายน บริษัทฯ มีนโยบายปรับปรุงระบบคุณภาพ (ISO 9001 : 9002)
  จากสถาบัน JQA-QM5127 ซึ่งมีอายุถึงเดือน พฤศจิกายน 2553

  อนึ่งบริษัทฯ เล็งเห็นถึงศักยภาพการเจริญเติบโตทางธุรกิจพลาสติกของบริษัทฯ
  ภายใต้การนำระบบการบริหารจัดการคุณภาพภายใน (ISO 9001) โดยการผลิตผลิตภัณฑ์ /
  สินค้า ให้เป็นที่ยอมรับและตอบสนองความพึงพอใจของลูกค้าอย่างต่อเนื่อง